Groenvyekonfyt - Bottel en Bêre Resepte
Petre van Jaarsveld
Sny klein kruisies aan die onderkant van die vye, en plaas in ’n kalkoplossing (25 ml gebluste kalk per 5 liter water) en week vir 24 uur.
Roer gereeld terwyl die vye daarin week.
Spoel die vye deeglik af.
Verhit water in ’n groot kastrol tot by kookpunt en gooi ’n bietjie sout by.
Plaas die vye een vir een in die kokende water en maak seker dat die water nie ophou kook nie, anders word die vye pap.
Kook die vye vir 10 minute.
Weeg die vrugte en vir elke 1 kg vye gebruik jy 2,5 liter water en 1,5 kg suiker wat daarin opgelos is.
Verhit die water en gooi die suiker stadig by terwyl jy aanhoudend roer totdat al die suiker opgelos is.
Dit is belangrik dat die water nie moet kook voordat al die suiker opgelos is nie.
Gooi 25 ml suurlemoensap en 4 groterige stukke vars gemmer, 3 stukkies kaneelstokke en 8 heel naeltjies by die stroop en kook 10 minute lank.
Plaas die vye geleidelik daarin en kook totdat die stroop begin dik en die vye deurskynend word. 2 tot 2 1/2 ure ..
Pak die vye in skoon flesse, gooi die warm stroop oor en verseël dadelik.
Maak ekstra stroop … Die vye suig redelik baie stroop op …
​Bron: Lekker vir Later
​Week dit oornag in ‘n oplossing van 25 ml sout per 2,5 liter water; plaas ‘n omgekeerde bord oor die vye en sorg dat die soutwater die vye heeltemal bedek.
​Plaas die vye in die kastrol en verhit dit tot kookpunt. Dreineer dit dadelik en spoel dit goed in vars water af.
1,5 liter water per
Gebruik vye wat goed uitgeswel is, maar waarvan die binnekant nog nie hol of verkleur nie.
Krap rasper of skil vye baie dun af en behou steeltjies. Sny ‘n kruisie aan die onderpunt van elke vy. Bepaal massa en prik.
Laat vye oornag in kalkwater of koeksodawater 25ml gebluste kalk en 45ml koeksoda per 5 liter water.
Haal uit en spoel deeglik af. Sit vye in en ‘n paar vyeblare in kookwater en kook tot sag maar nie pap nie, ±15 minute. Sit die vye in stadig kokende stroop en kook matig vinnig tot vrugte goed deurgekook word, ± 30 minute.
Laat stroop afkoel en lig vrugte uit die volgende dag. Kook stroop weer en sit vrugte by kook ± 5 minute of totdat dit reg lyk.
Skep warm in gesteriliseerde flesse en verseël deeglik. Vrugte met skille kan ook gebruik word, maar die kooktyd in water moet verleng word.
Resep: Elize Nel
MIKGROGOLF HEEL GROENVYEKONFYT
500 g groenvye
1 liter kook water
5 ml kalk
2 vye blare
10 ml suurlemoensap of 1 ml wynsteensuur
Hou die stingels aan en skil dun of skraap die velletjie af. Sny 'n kruis in die onderkant van elke vy.
Meng koue water en kalk, plaas vye in oplossing en laat oornag week. Spoel onder koue kraan water af. Plaas in 'n vuurvaste bak en voeg kookwater en blare by.
Bedek en plaas in mikrogolf 8-10 min by volle krag. Meng al die stroop bestandele en roer tot die suiker opgelos het.
Bedek en mikrogolf 10 min by volle krag. - roer 2 maal deur. Gooi vye af en plaas in warm stroop. Mikrogolf 30 - 40 min by volle krag - roer dikwels.
Skep vrugte in flesse en giet warm stroop bo oor, laat effens afkoel voordat die flesse verseël word.